O‘zbekistonda 5 ta yangi aviakompaniya tashkil etiladi

O‘zbekistonda 5 ta yangi aviakompaniya tashkil etiladi. Bu haqda 2020-yil Davlat dasturi loyihasida qayd etilgan.

Unga ko‘ra, yangi aviareyslar uchish va qatnovlar davriyligini oshirish asosida mavjud aviaqatnovlar soni qo‘shimcha 2800 taga ko‘paytiriladi. Shuningdek, IATA (Havo transporti xalqaro assotsiatsiyasi) Summer-2021 yozgi mavsum boshlangunicha, “Ochiq osmon” rejimi tatbiq etilgan mamlakatning xalqaro aeroportlarining har birida yangi 10 ta xalqaro aviareysni yo‘lga qo‘yish vazifasi topshirilgan.
Chora-tadbirlar dasturida fuqarolariga vizasiz rejim joriy qilinadigan mamlakatlar sonini yanada ko‘paytirish, turizm sohasida nufuzli xalqaro reytinglarda, xususan, Butunjahon sayohat va turizm kengashi (World Travel & Tourism Council) reytingida O‘zbekiston o‘rnini yaxshilash ham ko‘zda tutilgan.